Emilia Clarke

Emilia Clarke ( li London, Îngilistan) lîstikvaneke îngilîz e. Emilia Clarke bi rola xwe ya bi navê Daenerys Targaryen a di rêzefîlma HBO ya xeyalî Game of Thrones (2011–2019) de tê zanîn ku ji bo bi vê rolê ji bo çar Xelatên Primetime Emmy wekê berbijar hatiye hilbijartin. Di heman demê de bi rola xwe di fîlma Star Wars Solo: A Star Wars Story (2018) û dramayên romantîk Me Before You (2016) û Last Christmas (2019) hatiye naskirin.

 Jînenîgarî 
Emilia Isobel Euphemia Rose Clarke di 23ê cotmeha sala 1986an de li Londonê ji dayik bûye û li Oxfordshire mezin bûye. Bavê wê Peter Clarke endezyarek dengê şanoyê bû ku ji bajarê Wolverhamptonê bû. Dayika wê Jennifer, karsazeke bû ku ji sala 2020an vir ve cîgirê serokê kirrûbirrê ya li pargîdaniyek şêwirmendiyê ya rêveberiya gerdûnî ye. Birayekî wê yê mezinê bi navê Bennett heye ku di pîşesaziya şahiyê de dixebite.

Clarke di sê saliya xwe de piştî dîtina hilberînek muzîka Show Boat bi lîstikvaniyê re eleqedar dibe. Dema ku ew di temenê deh saliya xwe de bû bavê wê Clarke ji bo The Goodbye Girl ku muzîkaleke ji aliyê Neil Simon ve tê lidarxistin dibe şanoya West Endê.

Clarke hem li Dibistana Rye St Antony li Headington û hem jî li Dibistana St Edward a Oxfordê ku wê di sala 2005an de dest ji perwerdehiya berda bû perwerdehiya taybet wergirtiye. Di hevpeyivîneke di sala 2016an de ku bi Time Out re kiriye, wê gotiye "Ez diçûm dibistanên şevînî yên luks lê ez ne ew keça luks bûm."  Wê her weha diyar kir ku piraniya kesên li dibistana konseya wê ya li Oxfordê ji paşerojên mihafezekar bûn ku tê vê wateyê ku ew û hinek hevalên wê pir caran xwe wekî kesek xerîb hîs kirine.

Piştî qedandina perwerdehiya xwe Clarke serî li Akademiya Qraliyetê ya Hunera Dramatîk, Akademiya Muzîk û Hunera Dramatîk a Londonê û Dibistana Muzîk û Drama Guildhall dide lê serlêdan neserkevtî dimîne. Berî ku li Drama Center Londonê xwe qeyd bike dixebite û rêwîtiyan dike. Di sala 2009an de perwerdehiya xwe yê li Drama Center Londonê xilas dike.

 Fîlmografî 
 Fîlm 
 Sal Nav Rol Nîşe 2009Lisa's Story Lisa Ji bo kurtefîlma Samaritans 2012 Shackled Malu Kurtefîlm Spike Island Sally Harris 2013 Dom Hemingway Evelyn Hemingway 2015 Terminator Genisys Sarah Connor 2016 Me Before You Louisa Clark 2017 Voice from the Stone Verena 2018 Solo: A Star Wars Story Qi'ra Leading Lady Parts Herself Kurtefîlm 2019 Above Suspicion Susan Smith Last Christmas Katarina "Kate" Andrich 2022 The Amazing Maurice  Malicia 2023 The Pod Generation Rachel Derhêner, çêkerTBAAn Ideal WifeConstance Lloyd

 Televîzyon 
 Sal Nav Rol Nîşe 2009 Doctors Saskia Mayer Beş: "Empty Nest" 2010 Triassic Attack Savannah Roundtree Fîlmê televizyonê 2011–2019 Game of Thrones Daenerys Targaryen Rola sereke; 62 Beş 2013 Futurama Marianne Rola dengê; beş: "Stench and Stenchibility" 2016 Robot Chicken Bridget Rola dengê; beş: "Joel Hurwitz Returns" 2017 Animals Lumpy Rola dengê; Beş: "Rats." 2017 Thunderbirds Are Go Doyle Rola dengê; Beş: "Rigged for Disaster" 2019 Saturday Night Live Herself Beş: "Kit Harington / Sara Bareilles" 2023Secret Invasion G'iah Rola sereke; 6 Beş

 Dîskografî 
+ Sal Muzîkên fîlman/Albûm Sitran 2013 Dom Hemingway Fisherman's Blues

 Çavkanî 

 Girêdanên derve 

Kategorî:Aktrîsên îngilîz
Kategorî:Mirovên zindî